text: Ini ang una nga tikang sa paghatag katumanan sa madugay na nga handum sang mga urban informal settler families kag sang gobierno sang syudad nga mahatagan sang disente kag dekalidad nga ilistaran ang mga ISF sang nasambit nga kabarangayan.
text: #000001
text: Magapuyo sila sa malapad, plastado, safe kag may kaugalingon nga parke kag open spaces nga lugar. Bangud onsite ang patigayunon nga proyekto, masiguro naton nga indi sila mapalayo sa ila pangabuy-anan sa sentro sang syudad.
text: #000002
text: Bangud sa ila dedikasyon kag sensiridad sa pagbulig sa Roxas City ginalauman naton nga sa sulod sang duha ka tuig mahuman na ang Paglaum Rise.
text: #000004
text: Salamat gid sa inyo pagsalig sini nga administrasyon kag pag-upod sa aton tinutuyo nga mahatagan sang mauswagon kag disente nga pangabuhi ang aton kasimanwa.
text: #000005
text: “Mga 30 years na kami gaistar diri. Grabe amon pag-antos kag kakulba nga basi madulaan kami ilistaran kay indi amon duta. Nalipay kami nga may gintanyag nga subong sini nga housing project ang gobyerno. Amo ni ang manggad nga mapanubli sang amon kabataan sa amon. Kon mag bagyo indi na kami mag-alsa-alsa. Benepisyo pa gid namon nga indi na kami pag-isaylo sa malayo nga lugar diri lang kami sa malapit sa amon pangabuy-anan. Salamat gid sa pag-panikasog nanday Sec. Acuzar kag iya mga kaupod, sa amon pinalangga nga Mayor Ronnie, sa pamilya Viterbo, kag Hernandez nga mga nag-donar sang ila nga duta para mapatindugan sang amon puluy-an, kag labi na gid kay Presidente Bongbong para sa iya nga programa nga Zero ISF 2028,” mensahe ni Manang Lety Gudoy, isa sa mga benepesaryo sang Paglaum Rise Project.
text: #000007